இலங்கையில் மேற்கு நாடுகளின் ஆதிக்கம் வளர்ந்தோங்கிய நிலையில் இந்திய அரசின் கருத்துக்கள் எதற்கும் சிங்கள அரசு மதிப்புக் கொடுக்கவில்லை. எனவே அதற்கு எதிராக - சிங்கள அரசை மிரட்டுவதற்காக பிரதமர் ராஜீவ் காந்தி காலத்தில் 1987ஆம் ஆண்டு சூன் மாதம் 4ஆம் தேதி இந்திய இராணுவ விமானங்கள் முற்றுகைக்கு ஆளாகி யிருந்த யாழ்ப்பாணத்தின் மீது பறந்து சென்று உணவுப்பொதிகளை வீசின. இதைக்கண்டு சிங்களஅரசு அச்சம் அடைந்தது. 1987ஆம் ஆண்டு சூலை 27ஆம் தேதி அன்று இந்திய - இலங்கை உடன்பாட்டில் கையெழுத் திட்டாக வேண்டிய நெருக்கடி ஜெயவர்த் தனாவுக்கு ஏற்பட்டது. இந்த உடன் பாட்டின் சாரம் பின்வருமாறு அமைந்தது: இலங்கைக்கு இந்தியா தனது படையை அனுப்பி தமிழ்ப்போராளிகளின் ஆயுதங் களைக் களைய உதவும். இலங்கையில் அமைதிக்கான சூழ்நிலையை உருவாக் கித் தரும். இதற்கு பிரதிபலனாக இலங் கையில் உள்ள அனைத்து வேற்றுநாட்டு இராணுவக் குழுக்களை இலங்கை அரசு வெளியேற்றவேண்டும்” என்பதே இந்த உடன்பாட்டின் அடிப்படையாகும்.